102. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 318/28 της 3/9 Ιουν. 2004 (ΦΕΚ Β΄ 847) Καθιέρωση συστήματος επιφυλακών για το προσωπικό που θα απασχολείται στο Τμήμα Εποπτείας και Ελέγχου Φάσματος της Διεύθυνσης Φάσματος της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). Έχοντας υπόψη: α.τις διατάξεις του Ν. 2867/2000 (ΦΕΚ Α΄273), Οργάνωση και λειτουργία των τηλεπικοινωνιών και άλλες διατάξεις, και ιδίως το άρθρο 3, παρ. 1, 2, 12 και 14, στοιχεία ιθ΄ και κη΄, β.τις διατάξεις της παρ. 6, του άρθρου 1, Ν. 1157/1981 "Περί κυρώσεως της από 29 Δεκεμβρίου 1980 πράξεως νομοθετικού περιεχομένου του Προέδρου της Δημοκρατίας, περί καθιερώσεως πενθημέρου εβδομάδας εργασίας των δημοσίων εν γένει υπηρεσιών και ρυθμίσεως συναφών θεμάτων και τροποποιήσεων διατάξεων αυτής" (ΦΕΚ 126 Α΄), γ.τις διατάξεις της παραγράφου 5 του άρθρου 8 του Ν. 2880/2001 (ΦΕΚ 9 Α΄) "Πρόγραμμα "Πολιτεία" για τη μεταρρύθμιση και των εκσυγχρονισμό της Δημόσιας Διοίκησης και άλλες διατάξεις", δ.τις διατάξεις της παραγράφου 1 και 2 του άρθρου 23 του Ν. 1735/1987 (ΦΕΚ95 Α΄), "Προσλήψεις στο δημόσιο τομέα. Κοινωνικός Έλεγχος κ.λπ.", ε.τις διατάξεις του άρθρου 27 του Ν. 2081/1992 (ΦΕΚ 154/Α 1992) "Περιορισμός και Βελτίωση της αποτελεσματικότητας των κρατικών δαπανών και άλλες διατάξεις" με το οποίο προστέθηκε άρθρο 29Α στο Ν. 1558/1985 (ΦΕΚ 137 Α΄) όπως τελικά αντικαταστάθηκε με το άρθρο 1 του Ν. 2469/1997 (ΦΕΚ 39 Α΄), στ.τις διατάξεις του π.δ. 88/1999, "Ελάχιστες προδιαγραφές για την οργάνωση του χρόνου εργασίας σε συμμόρφωση με την οδηγία 93/104/ΕΚ", (ΦΕΚ Α΄ 94), ζ.το π.δ. 387/2002, Εσωτερική Διάρθρωση της Εθνικής Επιτροπής Τηλεπικοινωνιών και Ταχυδρομείων, προσόντα και τρόπος επιλογής προϊσταμένων και άλλες συναφείς διατάξεις (ΦΕΚ 335 Α΄/31.12.2002),  η.την Απόφαση 69452/1995, του Υπουργού Μεταφορών και Επικοινωνιών, Κανονισμός Εσωτερικής Λειτουργίας ΕΕΤΤ (ΦΕΚ Β΄ 505/7.6.1995), άρθρο 3, παρ. 1 και 4, (Μετά τη σελ. 386,476) Σελ. 386,477 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.98-102 θ.την Απόφαση αριθ. 62189/2001, των Υπουργών Οικονομικών και Μεταφορών και Επικοινωνιών, "Κανονισμός Οικονομικής Διαχείρισης της ΕΕΤΤ" (ΦΕΚ 1391/Β/2001), ι.την Απόφασή της ΑΠ: 237/84/3.12.2001 "Κανονισμός Διαχείρισης Δαπανών της ΕΕΤΤ και Παροχή σχετικών Εξουσιοδοτήσεων"(ΦΕΚ 1701/Β/2001), ια.το γεγονός ότι σύμφωνα με το άρθρο 3, παρ. 14, στοιχείο ιθ΄ του Ν. 2867/2000, η ΕΕΤΤ εποπτεύει και ελέγχει τη χρήση του φάσματος ραδιοσυχνοτήτων και επιβάλλει τις σχετικές κυρώσεις, με την επιφύλαξη των διατάξεων της ισχύουσας ραδιοτηλεοπτικής νομοθεσίας που προβλέπουν την επιβολή διοικητικών κυρώσεων για κάθε είδους παρεμβολές κατά την εκπομπή ραδιοφωνικών και τηλεοπτικών προγραμμάτων, ιβ.την υπάρχουσα επιτακτική ανάγκη οργάνωσης επιφυλακών του προσωπικού της ΕΕΤΤ που υπηρετεί στο Τμήμα Εποπτείας και Ελέγχου Φάσματος και τα Περιφερειακά Γραφεία της Διεύθυνσης Φάσματος της ΕΕΤΤ σε 24ωρη βάση, κατά τις καθημερινές και κατά τις Κυριακές, αργίες και εξαιρέσιμες ημέρες, ώστε να είναι δυνατή η απρόσκοπτη εποπτεία και ο αποτελεσματικός έλεγχος της χρήσης του φάσματος. ιγ.το γεγονός ότι από τις διατάξεις της παρούσης Απόφασης δεν προκαλείται δαπάνη σε βάρος του κρατικού προϋπολογισμού, αποφασίζει: Άρθρο 1 Καθιέρωση επιφυλακών Καθιερώνεται το σύστημα της επιφυλακής του προσωπικού του Τμήματος Εποπτείας της Διεύθυνσης Φάσματος, ή/και των Περιφερειακών Γραφείων της ΕΕΤΤ, που έχουν αρμοδιότητα την εποπτεία του φάσματος. Άρθρο 2 Ορισμοί Για την εφαρμογή της παρούσας απόφασης νοούνται ως: α.Νυχτερινή περίοδος: Η περίοδος οκτώ (8) ωρών με έναρξη την 22.00 μ.μ. και λήξη την 06.00 π.μ. β.Επιφυλακή είναι η κατάσταση του προσωπικού που βρίσκεται σε ετοιμότητα εκτός των γραφείων της ΕΕΤΤ για την άμεση ανάληψη υπηρεσίας εντός ή εκτός των γραφείων της ΕΕΤΤ εάν παραστεί ανάγκη. Ο χρόνος επιφυλακής είναι χρόνος εργασίας, μόνο κατά τις διακρίσεις του παρακάτω άρθρου 4. Σελ. 386,478 Τεύχος      Σελ.        Άρθρο 3 Εξουσιοδοτήσεις Με απόφασή του, ο Προϊστάμενος της Διεύθυνσης Φάσματος προσδιορίζει τον αριθμό των μελών του προσωπικού ή συνεργατών της ΕΕΤΤ που θα στελεχώνουν τα κλιμάκια και προβαίνει στη συγκρότηση κλιμακίων επιφυλακής στο Τμήμα Εποπτείας ή/και τα Περιφερειακά Γραφεία, η οποία κοινοποιείται αρμοδίως στους υπαλλήλους, τους συνεργάτες και τα στελέχη της ΕΕΤΤ τα οποία αφορά, όπως ορίζεται στα επόμενα άρθρα. Με την ίδια απόφαση ορίζει και τον επικεφαλής (Συντονιστή) του κλιμακίου, για τον συντονισμό του έργου του. Άρθρο 4 Αρχές οργάνωσης επιφυλακών 1.Η λειτουργία της επιφυλακής καλύπτει όλο το διάστημα του 24ώρου εκτός του κανονικού ωραρίου λειτουργίας της ΕΕΤΤ.  2.Το προσωπικό μπορεί να τίθεται σε επιφυλακή τις καθημερινές, πέραν του ωραρίου εργασίας, τα Σάββατα, τις Κυριακές και τις ημέρες αργίας. 3.Η υπηρεσία επιφυλακής του επόμενου μήνα ανακοινώνεται, από τον Προϊστάμενο της Διεύθυνσης Φάσματος, μέχρι τις 15 του προηγούμενου μήνα. Άρθρο 5 Αρχές λειτουργίας των επιφυλακών 1.Το κλιμάκιο της επιφυλακής ενεργοποιείται για την αντιμετώπιση παρεμβολών που θέτουν σε κίνδυνο την ασφάλεια της ανθρώπινης ζωής και αφορά ιδίως τα συστήματα αεροναυτιλίας, ναυσιπλοΐας, τα Σώματα Ασφαλείας, τις Ένοπλες Δυνάμεις ή όποτε άλλοτε δοθεί σχετική εντολή από τον Πρόεδρο της ΕΕΤΤ. 22.ΔΑ.α.102 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Σε όλη τη διάρκεια της επιφυλακής, τα μέλη του κλιμακίου επιφυλακής, εάν είναι εκτός υπηρεσίας και εκτός των γραφείων της ΕΕΤΤ, πρέπει να είναι σε ετοιμότητα και να υπάρχει η δυνατότητα άμεσης επικοινωνίας μαζί τους μέσω κινητού, υπηρεσιακού ή όχι ή/και σταθερού τηλεφώνου στο οποίο δηλώνουν ότι θα απαντούν κατά τη διάρκεια της επιφυλακής.  3.Κατά τον χρόνο της επιφυλακής, ο Συντονιστής εξετάζει αμελλητί τις περιερχόμενες σε αυτόν καταγγελίες και ενεργεί σύμφωνα με τις επόμενες παραγράφους. Επίσης, οφείλει, ανάλογα με την καταγγελία που δέχεται να ενημερώνει τον Προϊστάμενο του Τμήματος Εποπτείας και Ελέγχου Φάσματος, ο οποίος οφείλει να είναι σε διαρκή υπηρεσιακή ετοιμότητα κατά τον χρόνο της επιφυλακής. 4.Ο Συντονιστής τηρεί το κύριο υπηρεσιακό τηλέφωνο της επιφυλακής, εκτιμά την κατάσταση μετά την λήψη μιας κλήσης-καταγγελίας και, εάν η σοβαρότητα του προβλήματος το επιβάλλει, μεταβαίνει στο Κέντρο Ελέγχου του Εθνικού Συστήματος Διαχείρισης και Εποπτείας του Φάσματος (ΕΣΔΕΦ) όπου και προβαίνει σε νέα εκτίμηση της κατάστασης με τη βοήθεια και των σταθερών μέσων εποπτείας φάσματος. Εάν το πρόβλημα δεν μπορεί να αντιμετωπισθεί με άλλο τρόπο, ο Συντονιστής κινητοποιεί το υπόλοιπο κλιμάκιο επιφυλακής και τα ανάλογα τεχνικά μέσα (όχημα κινητού σταθμού εποπτείας φάσματος). Στην περίπτωση αυτή, τα μέλη του κλιμακίου οφείλουν να είναι σε θέση να αναλάβουν πλήρη δράση με το όχημα, με όλον τον απαιτούμενο τεχνικό εξοπλισμό, το αργότερο εντός δύο (2) ωρών από την σχετική ειδοποίηση των μελών του κλιμακίου. Σε εξαιρετικές και επείγουσες περιπτώσεις, ο Συντονιστής θα προβεί στις απαραίτητες ενέργειες και θα αναφέρει αμελλητί τούτο στον Προϊστάμενο του Τμήματος Εποπτείας ή τον Επικεφαλής του Περιφερειακού Γραφείου. 5.Όλες οι υπηρεσίες που εκτελούνται από το προσωπικό της ΕΕΤΤ κατά τη διάρκεια της επιφυλακής και τα χρονικά τους όρια (ώρα αναχώρησης και επανόδου) καταγράφονται στο βιβλίο υπηρεσίας και συντάσσεται υπηρεσιακή αναφορά, που θα τηρείται για το σκοπό αυτό από το Τμήμα Εποπτείας και Ελέγχου Φάσματος, με μέριμνα και ευθύνη του Προϊσταμένου του. Οι εκτός έδρας υπηρεσίες καταχωρούνται στο βιβλίο υπηρεσίας και με την ώρα αναχώρησης και επανόδου. 6.Για την κάλυψη των εξόδων κινήσεως των μελών των κλιμακίων και των οχημάτων και των δαπανών λειτουργίας, των οποίων η άμεση κάλυψη δεν είναι δυνατή μέσω του Λογιστηρίου της ΕΕΤΤ, εφόσον η ανάγκη ανακύπτει εκτός κανονικού  ωραρίου της ΕΕΤΤ, ο Προϊστάμενος του Τμήματος Εποπτείας θα χρεωθεί με πάγια προκαταβολή (επί αποδώσει λογαριασμού) ύψους χιλίων ευρώ (1.000,00 6). 7.Για οποιαδήποτε δαπάνη από το ως άνω ποσό θα τηρούνται οι διαδικασίες που προβλέπονται από την Απόφαση ΑΠ: 237/84/3.12.2001, "Κανονισμός Διαχείρισης Δαπανών της ΕΕΤΤ και Παροχή σχετικών Εξουσιοδοτήσεων". Με ευθύνη του Προϊσταμένου του Τμήματος Εποπτείας θα αποδίδεται λογαριασμός το συντομότερο δυνατό μετά την ολοκλήρωση της κίνησης των μελών και των οχημάτων ή των δαπανών λειτουργίας. Το Τμήμα Οικονομικής Διαχείρισης θα ελέγχει και θα καταβάλει το σύνολο των δαπανών αυτών στο Προϊστάμενο Τμήματος Εποπτείας ώστε η πάγια προκαταβολή να ανέρχεται στο ποσό των χιλίων ευρώ (1.000,00 6). Άρθρο 6 Άλλα δικαιώματα και υποχρεώσεις του προσωπικού 1.Αν μέλος του κλιμακίου επιφυλακής κινητοποιηθεί για περισσότερες από οκτώ (8) συνεχόμενες ώρες ή δέκα (10) συνολικά (διακεκομμένες) ώρες κατά την επιφυλακή από την Παρασκευή το απόγευμα (16.00) έως και τη Δευτέρα το πρωί (8.00), αφήνεται ελεύθερο υπηρεσίας, για ανάπαυση (ρεπό) άλλη ημέρα της εβδομάδας με κυλιόμενη σειρά, όταν είναι δυνατή η τήρησή της. 2.Εάν, μετά από καταγγελία, το κλιμάκιο επιφυλακής κινητοποιηθεί πριν την 6η πρωϊνή, την επόμενη ημέρα εφόσον είναι εργάσιμη, κάθε ενεργοποιούμενο μέλος του κλιμακίου δικαιολογείται, να προσέλθει καθυστερημένα στην Υπηρεσία, για το κανονικό ωράριο, σύμφωνα με τον ακόλουθο Πίνακα: Τέλος δράσης Καθυστερημένη προσέλευση μετά τις 20.00 1 ώρα μετά τις 22.00 2 ώρες μετά τις 24.00 4 ώρες μετά τις 2.00 5 ώρες μετά τις 4.00 δεν προσέρχεται Μετά τις 6.00* δεν προσέρχεται *εφόσον η κινητοποίηση έχει διαρκέσει τουλάχιστον τρεις (3) ώρες Εάν, μετά από καταγγελία, το κλιμάκιο επιφυλακής κινητοποιηθεί μετά την 6η πρωινή, κάθε ενεργοποιούμενο μέλος του κλιμακίου παραμένει στην Υπηρεσία όλη τη μέρα, εφόσον είναι εργάσιμη, εκτελώντας το κανονικό του ωράριο. (Μετά τη σελ. 386,478) Σελ. 386,479 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.102 3.Σε περίπτωση ενεργοποιήσεως κατά το άρθρο 4 του κλιμακίου της επιφυλακής, εφόσον η εκτελούμενη υπηρεσία επιβάλλεται να συνεχισθεί και μετά τη λήξη του ορισμένου χρόνου επιφυλακής είτε από τη φύση της είτε από ειδικές συνθήκες, δεν διακόπτεται η εκτέλεση της υπηρεσίας, αλλά συνεχίζεται για όσο χρόνο απαιτείται, κατά την κρίση του Συντονιστή. 4.Στον χρόνο παροχής εργασίας, κατά την διάρκεια της επιφυλακής συμπεριλαμβάνεται και ο χρόνος που απαιτείται για εξέταση και τυχόν επίλυση ενός προβλήματος τηλεφωνικά από τον Συντονιστή του κλιμακίου, εφόσον οι συγκεκριμένες ενέργειες αναφέρονται στην υπηρεσιακή αναφορά την οποία υποβάλλει. Άρθρο 7 Τελικές διατάξεις Η απόφαση αυτή ισχύει από τη δημοσίευσή της.